wannaphong/clean_thaiwikipedia huggingface dataset:
# ปลาตะเพียนลายหมากรุก
ปลาตะเพียนลายหมากรุก  ปลาน้ำจืดชนิดหนึ่ง ในวงศ์ปลาตะเพียน (Cyprinidae) 

ถูกบรรยายทางวิทยาศาสตร์ครั้งแรกเมื่อปี ค.ศ. 1853 โดยเก็บตัวอย่างต้นแบบแรกได้จากทะเลสาบมานินเจา บนเกาะสุมาตรา ของอินโดนีเซียBleeker, P.; 1853: Diagnostische beschrijvingen van nieuwe of weinig bekende vischsoorten van Sumatra. Tiental V-X. Natuurkundig Tijdschrift voor Nederlandsch Indië, 4: 243-302. จัดเป็นปลาเพียงชนิดเดียวในสกุล Oliotius ซึ่งเป็นสกุลที่ตั้งขึ้นมาเมื่อปี ค.ศ. 2013 แทนที่สกุลเดิม คือ Puntius Kottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663. (ในบางข้อมูล ปลาตะเพียนลายหมากรุก จะใช้ชื่อสกุลว่า Barbus โดยใช้ชื่อวิทยาศาสตร์ว่า  Barbus oligolepis </small> ซึ่งแท้จริงแล้วเป็นปลาคนละชนิดกัน ในชนิดนี้เป็นปลาที่มีถิ่นกำเนิดในตุรกีBarbus tauricus oligolepis , Catalog of Fishes, California Academy of Sciences)

มีลักษณะ คือ มีเกล็ดขนาดใหญ่ เกล็ดในแนวด้านข้างลำตัวมีจำนวน 17 เกล็ด เป็นเกล็ดที่มีลักษณะเป็นท่อเกล็ดเพียง 6-7 เกล็ด ด้านข้างของจะงอยปากจะมีติ่งเนื้อขนาดเล็กกระจายบริเวณด้านข้าง ก้านครีบแข็งมีขอบด้านท้ายเรียบ มีหนวดบริเวณขากรรไกรเฉพาะคู่สุดท้าย ริมฝีปากบาง หน้า 70, ตะเพียน Update, "คุยเฟื่องเรื่องปลาไทย" โดย อ.ชัยวุฒิ กรุดพันธุ์ คณะเกษตรศาสตร์ มหาวิทยาลัยอุบลราชธานี. นิตยสาร The FISH MAX ปีที่ 4 ฉบับที่ 55: กุมภาพันธ์ 2014

มีขนาดยาวเต็มที่ประมาณ 5 เซนติเมตร โดยตัวผู้มีสีที่เข้มกว่าตัวเมียโดยเฉพาะบริเวณด้านหลัง กระจายพันธุ์ในแหล่งน้ำเฉพาะบนเกาะสุมาตราของอินโดนีเซีย เช่น ห้วย, แม่น้ำ, ทะเลสาบ โดยจะอาศัยอยู่ในน้ำที่มีค่าความเป็นกรดเป็นด่าง (pH) ค่อนข้างเป็นกรด คือ ค่า pH ประมาณ 6 และอุณหภูมิอยู่ระหว่าง 20-25 องศาเซลเซียส

นิยมเลี้ยงเป็นปลาสวยงาม เช่นเดียวกับปลาชนิดอื่น ๆ ที่มีลักษณะใกล้เคียงกัน ปัจจุบันได้มีการนำเข้าและถูกปล่อยแพร่พันธุ์ในแหล่งน้ำธรรมชาติในหลายประเทศของอเมริกากลางและอเมริกาใต้ เช่น โคลอมเบีย เหมือนเช่นปลาชนิดอื่นที่มีลักษณะใกล้เคียงกัน
# แอฟริกาตะวันออกของเยอรมนี
แอฟริกาตะวันออกของเยอรมนี  เป็นอาณานิคมของจักรวรรดิเยอรมันและจักรวรรดิอาณานิคมเยอรมันมาตั้งแต่ปี พ.ศ. 2434 ถึง พ.ศ. 2461 ซึ่งปัจจุบันเป็น บุรุนดี รวันดา และ แทนซาเนีย

อาณานิคมก่อตั้งขึ้นเมื่อกองทัพเยอรมันนั้นปฏิวัติต่อต้านอาณานิคมในยุคทศวรรษ 1880 ต่อมาได้สิ้นสุดลงด้วยการถูกพิชิตในสงครามโลกครั้งที่ 1 และถูกแบ่งให้กับอังกฤษ กับเบลเยี่ยม และมีสถานะเป็นรัฐอารักขาของสันนิบาตชาติ
# ผู้อ้างตนเป็นพระสันตะปาปา
ผู้อ้างตนเป็นพระสันตะปาปาศัพท์คาทอลิก หรือ พระสันตะปาปาซ้อน  หมายถึง พระคาร์ดินัลที่อ้างตนเป็นพระสันตะปาปา ประมุขแห่งคริสตจักรโรมันคาทอลิกอย่างไม่ถูกต้อง จึงเป็นปรปักษ์ของพระสันตะปาปาพระองค์จริงที่ได้รับเลือกมาอย่างถูกต้องตามกฎหมายศาสนจักร

การกล่าวหาบุคคลใดเป็นว่าพระสันตะปาปาซ้อนนั้นค่อนข้างสับสน เนื่องจากนักวิชาการในคริสตจักรโรมันคาทอลิกเองยังมีความเห็นไม่สอดคล้องกัน ผู้ถูกกล่าวหาว่าเป็นพระสันตะปาปาซ้อนในสมัยหนึ่ง จึงอาจได้รับการยอมรับรับว่าเป็นพระสันตะปาปาถูกต้องในสมัยหลังก็ได้ เช่น สมเด็จพระสันตะปาปาซิลเวสเตอร์ที่ 3

ช่วงเวลาที่มีพระสันตะปาปาซ้อนเกิดขึ้นต่อเนื่องยาวนานที่สุดคือช่วงที่เกิดศาสนเภทตะวันตกตั้งแต่ ค.ศ. 1378 ซึ่งทำให้สันตะสำนักแตกออกเป็น 2 สำนัก คือที่กรุงโรม ประเทศอิตาลี และที่เมืองอาวีญง ประเทศฝรั่งเศส และต่อมายังเกิดสำนักที่ 3 ที่เมืองปีซาอีก ศาสนเภทนี้สิ้นสุดลงเมื่อได้ข้อสรุปจากสภาสังคายนาคอนชตันซ์ ให้พระสันตะปาปาทั้ง 3 สำนักพ้นจากตำแหน่ง แล้วเลือกสมเด็จพระสันตะปาปามาร์ตินที่ 5 เป็นพระสันตะปาปาพระองค์ใหม่และรับรองให้เป็นพระสันตะปาปาที่ถูกต้องเพียงพระองค์เดียว อย่างไรก็ตาม ยังมีผู้อ้างตนเป็นพระสันตะปาปาต่อมาอีกจนถึงคนสุดท้ายคือ ผู้อ้างตนเป็นพระสันตะปาปาเฟลิกซ์ที่ 5
# ปลาตะเพียนลายมาเลย์
ปลาตะเพียนลายมาเลย์
 ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae) 

จัดเป็นปลาเพียงชนิดเดียวเท่านั้นที่อยู่ในสกุล Striuntius โดยเป็นสกุลใหม่ที่ตั้งขึ้นมาเมื่อปี ค.ศ. 2013 แทนที่สกุลเดิม คือ Puntius โดยคำว่า Striuntius มาจากภาษาละตินคำว่า "striatus" หมายถึง "ลาย" หรือ "ริ้ว" และคำว่า Puntius ซึ่งเป็นชื่อสกุลเดิม Kottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663.

มีลักษณะทั่วไปคล้ายกับปลาตะเพียนลาย (Desmopuntius johorensis) ซึ่งเดิมเคยอยู่ร่วมสกุลเดียวกันมา แต่ม่ความแตกต่างกันคือ ปลาตะเพียนลายมาเลย์จะไม่มีหนวดที่มุมปาก (แต่ก็พบมีบางตัวที่มี แต่ก็เป็นหนวดคู่หลังที่มีความยาวสั้นมาก)  ขอบท้ายของริมฝีปากจะไม่ม้วนเข้า นอกจากนี้แล้วตามลำตัวมีลายตามยาว 4-6 แถบ โดยลายดังกล่าวจะพบได้ทุกช่วงวัย ไม่เหมือนกับปลาตะเพียนลายจะมีลายตามยาวเมื่อเป็นปลาวัยโตแล้ว มีก้านครีบแข็งที่ครีบหลัง มีขอบเป็นซี่จักร เกล็ดมีลักษณะเป็นท่อในแนวเส้นข้างลำตัวประมาณ 25-28 เกล็ด

ปลาตะเพียนลายมาเลย์ มีความยาวเต็มที่ประมาณ 5.3 เซนติเมตร (2.1 นิ้ว) พบในบึงน้ำหรือหนองน้ำที่มีพืชน้ำขึ้นหนาแน่น และมีสภาพน้ำเป็นกรดอ่อน ๆ สีชาเช่น ป่าพรุ ในแหลมมลายู และอินโดนีเซีย เป็นปลาที่นิยมเลี้ยงเป็นปลาสวยงามเหมือนกับปลาชนิดอื่นที่มีความใกล้เคียงกันหน้า 70, ตะเพียน Update, "คุยเฟื่องเรื่องปลาไทย" โดย อ.ชัยวุฒิ กรุดพันธุ์ คณะเกษตรศาสตร์ มหาวิทยาลัยอุบลราชธานี. นิตยสาร The FISH MAX ปีที่ 4 ฉบับที่ 55: กุมภาพันธ์ 2014
# เทศมณฑลซัฟฟอล์ก (รัฐแมสซาชูเซตส์)
เทศมณฑลซัฟฟอล์ก  เป็นเทศมณฑลในรัฐแมสซาชูเซตส์ ตามการสำรวจสำมะโนประชากรสหรัฐอเมริกา ค.ศ. 2010 เทศมณฑลซัฟฟอล์กมีประชากร 722,023 คน มีเมืองหลวงของเทศมณฑลนี้คือ บอสตันซึ่งยังเป็นเมืองหลวงของรัฐแมสซาชูเซตส์และเมืองที่ใหญ่ที่สุดในรัฐ
# ฮอนด้า โอดิสซีย์
ฮอนด้า โอดิสซีย์  เป็นรถยนต์มินิแวนอเนกประสงค์ ที่ทางญี่ปุ่นผลิตตั้งแต่ปี 1994 และออกขายในอเมริกาเหนือและญี่ปุ่น โอดิสซีย์ได้รับแนวคิดและออกแบบในประเทศญี่ปุ่นในยุคที่เศรษฐกิจกำลังประหยัดในปี 1990 ทำให้มีการปรับเปลี่ยนไม่ได้มากนัก แต่ด้วยความที่เป็นรถอเนกประสงค์จึงทำให้ได้รับความนิยมในประเทศญี่ปุ่นและอเมริกาเหนือ โอดิสซีย์รุ่นแรกนั้นยังได้ส่งไปขายยังยุโรปด้วยเหมือนกัน 

ในปี 1999 ทำการผลิตรุ่นที่สองส่งไปยังจีนและออสเตเลีย รุ่นนี้จะมีขนาดใหญ่กว่ารุ่นแรกเล็กน้อยและได้รับความนิยมอย่างมาก แต่ในปี 2002 ยอดขายกลับลดลง

รุ่นที่ 3 ได้ติดตั้งเกียร์อัตโนมัติ ทั้ง 2WD และ 4WD และปรับเครื่องยนต์ใหม่ ทำให้โอดิสซีย์กลับมาได้รับความนิยมและมียอดขาดที่ดีที่สุดในปี 2005

รุ่นที่ 4 ปลายปี 2008 เปลี่ยนเป็นเครื่องยนต์ CVT และขายดีที่สุดในออสเตเลีย ในปี 2012 ฮอนด้าประเทศไทยได้นำเข้า ฮอนด้า โอดิสซีย์ โฉมไมเนอร์เชนจ์เข้ามาจำหน่ายในประเทศไทย โดยตั้งราคาอยู่ที่ 2,557,000 บาท ในรุ่น 2.4 JP ซึ่งเป็นรุ่นเดียวที่มีจำหน่ายในประเทศไทยอย่างเป็นทางการ

รุ่นที่ 5 ในปลายปี 2013 ได้รับมาใช้ประตูบานเลื่อนคู่ ตัวรถมีขนาดใหญ่กว่ารุ่นก่อนและปรับให้เป็นรถยนต์ 7 ที่นั่ง และปรับเครื่องยนต์เป็น i-VTEC และจอควบคุมเครื่องเสียงเป็นแบบระบบสัมผัส
ฮอนด้าเปิดตัวในประเทศไทยครั้งแรกในงานมอเตอร์โชว์ปี 2013 มี 2 รุ่นคือ 2.4 E ราคา 2,750,000 บาท กับ 2.4 EL ราคา 2,950,000 บาท
# โฟนอน
ในทางฟิสิกส์ โฟนอน (phonon) คือ การกระตุ้นโดยรวมในช่วงของคาบเวลา, เป็นการจัดเรียงความยืดหยุ่นของอะตอมหรือโมเลกุลในสสารควบแน่น เช่น ของแข็งและของเหลวบางอย่าง  มักจะเรียกว่า อนุภาคเสมือน (quasiparticle) มันแสดงให้เห็นถึงสถานะถูกกระตุ้นใน การควอนไทเซชันในกลศาสตร์ควอนตัมของโหมดของการสั่นสะเทือน (mode of vibration) ของโครงสร้างที่ยืดหยุ่นของอนุภาค
# ศัตรูของพระคริสต์
ในศาสนาคริสต์ ยอห์นผู้นิพนธ์พระวรสารได้กล่าวถึง ศัตรูของพระคริสต์1 ยอห์น 2 (ศัพท์โปรเตสแตนต์) หรือ ปฏิปักษ์ของพระคริสตเจ้า (ศัพท์โรมันคาทอลิก)  ว่าหมายถึง บุคคลที่ไม่ยอมรับว่าพระบุตรพระเป็นเจ้าได้มาเกิดเป็นมนุษย์คือพระเยซู2 ยอห์น 1 หรือไม่ยอมรับว่าพระองค์เป็นพระคริสต์ ซึ่งถือว่าปฏิเสธพระเจ้าพระบิดาด้วย ศัตรูของพระคริสต์จะมาล่อลวงมนุษย์ให้ปฏิเสธพระเยซูในช่วงวาระสุดท้ายของโลก

ในศาสนาอิสลาม นบีมุฮัมมัดเรียกผู้ต่อต้านพระคริสต์ว่า "ดัจญาล" (ผู้หลอกลวง) หมายถึง ผู้ที่อัลลอฮ์ส่งมาเพื่อทดสอบความเชื่อของมนุษย์ในช่วงใกล้วันสิ้นโลก ดัจญาลมักทำตัวเป็นพระเจ้า สามารถแสดงปาฏิหาริย์ต่าง ๆ ได้ ทั้งชุบชีวิตคน เรียกฝนให้ตก เป็นต้น แต่ในที่สุดดัจญาลจะสิ้นฤทธิ์และถูกนบีอีซา (พระเยซู) ซึ่งกลับมาบนโลกอีกครั้งฆ่าตายบรรจง บินกาซัน, สารานุกรมอิสลาม, พิมพ์ครั้งที่ 2, 2547, กรุงเทพพฯ: อัล อะมีน, หน้า 81
# ปลาสร้อยนกเขาทะเล
ปลาสร้อยนกเขาทะเล หรือ ปลาสร้อยนกเขา เป็นสกุลของปลาทะเลสกุลหนึ่ง ในวงศ์ปลากะพงแสม (Haemulidae) ใช้ชื่อสกุลว่า Plectorhinchus

มีลำตัวป้อม แบนด้านข้าง สันหัวโค้งลาดลง รอบปากมีเนื้อนุ่ม ๆ ใต้คางมีรู 1-3 คู่ เกล็ดมีขนาดเล็กและเป็นแบบสาก พื้นลำตัวและอกมักมีสีฉูดฉาด ในปลาขนาดเล็กมักมีลายสีทึบพาดตามยาวหลายเส้นและมักแตกเป็นจุดเมื่อปลามีขนาดใหญ่ขึ้น ขอบแผ่นปิดเหงือกและในโพรงปากมักมีสีแดงส้ม ส่วนใหญ่พบ อาศัยอยู่ตามแนวปะการังใกล้ชายฝั่ง ในแถบอินโด-แปซิฟิก มีขนาดลำตัวตั้งแต่ 30-80 เซนติเมตรข้างตะเภา ตามพจนานุกรมฉบับราชบัณฑิตยสถาน พ.ศ. 2542
thumb|left|ปลาสร้อยนกเขาลายขวางเมื่อเป็นปลาวัยโต

เมื่อยังเป็นปลาขนาดเล็กจะมีพฤติกรรมการว่ายน้ำที่ไม่เหมือนปลาขนาดใหญ่ จะว่ายดีดดิ้น พริ้วไปมา เหมือนหนอนตัวแบน เชื่อว่าเป็นการเลียนแบบเพื่อเอาตัวรอดจากสัตว์นักล่าขนาดใหญ่หน้า ๐๗๘-๐๗๙, ปลาสร้อยนกเขาลายขวาง. "โลกใต้ทะเล" โดย นัท สุมนเตมีย์. อนุสาร อ.ส.ท. ปีที่ ๕๗ ฉบับที่ ๑ สิงหาคม ๒๕๕๙

ชนิด
ปัจจุบันแบ่งได้ 28 ชนิดFishBase
 Plectorhinchus albovittatus (Rüppell, 1838) — ปลาสร้อยนกเขาไฟ, ปลาสร้อยนกเขาแดง
 Plectorhinchus ceylonensis (Smith, 1956) 
 Plectorhinchus chaetodonoides Lacépède, 1801 
 Plectorhinchus chrysotaenia (Bleeker, 1855) 
 Plectorhinchus chubbi (Regan, 1919) 
 Plectorhinchus cinctus (Temminck & Schlegel, 1843) 
 Plectorhinchus diagrammus (Linnaeus, 1758) 
 Plectorhinchus faetela (Forsskål, 1775)
 Plectorhinchus flavomaculatus (Cuvier, 1830) 
 Plectorhinchus gaterinus (Forsskål, 1775) 
 Plectorhinchus gibbosus (Lacépède, 1802) 
 Plectorhinchus lessonii (Cuvier, 1830) 
 Plectorhinchus lineatus (Linnaeus, 1758) 
 Plectorhinchus macrolepis (Boulenger, 1899) — ปลาสร้อยนกเขาอันดามัน
 Plectorhinchus macrospilus  Satapoomin & Randall, 2000 
 Plectorhinchus mediterraneus (Guichenot, 1850) 
 Plectorhinchus multivittatus (Macleay, 1878) 
Plectorhinchus obscurus (Günther, 1872)
 Plectorhinchus paulayi Steindachner, 1895
 Plectorhinchus pictus (Tortonese, 1936) 
 Plectorhinchus picus (Cuvier, 1828) 
 Plectorhinchus plagiodesmus Fowler, 1935 
 Plectorhinchus playfairi (Pellegrin, 1914) 
 Plectorhinchus polytaenia (Bleeker, 1853) 
 Plectorhinchus schotaf (Forsskål, 1775) 
 Plectorhinchus sordidus (Klunzinger, 1870) 
 Plectorhinchus umbrinus (Klunzinger, 1870)
 Plectorhinchus vittatus (Linnaeus, 1758) — ปลาสร้อยนกเขาลายขวาง, ปลาแตงโม
# ปลาสร้อยนกเขาน้ำจืด
ปลาสร้อยนกเขาน้ำจืด หรือ ปลาสร้อยนกเขา เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) โดยใช้ชื่อสกุลว่า  Osteochilus (/อ็อสแตโอคิลุส/)

 ลักษณะ 
ปลาในสกุลนี้มีลักษณะเด่นคือ ลักษณะปากที่ริมฝีปากบนและล่างหยักเป็นชายครุย ริมฝีปากล่างแผ่กว้างติดต่อกับคาง ส่วนหน้าขากรรไกรล่างเป็นแผ่นกระดูกมีขอบเป็นสัน ครีบหลังมีก้านครีบเดี่ยวที่ขอบเรียบไม่เป็นหนามแข็ง มีก้านครีบแขนง 10-18 ก้าน ในบางชนิดมีหนวด 2 คู่ เป็นที่ริมฝีปากบน 1 คู่ และริมฝีปากล่าง 1 คู่ ในชนิดที่มีหนวดคู่เดียวจะอยู่เฉพาะที่มุมปาก ในหลายชนิดมีรูเล็ก ๆ บนปลายจะงอยปาก 
มีขนาดตั้งแต่ 20-40 เซนติเมตร เป็นปลาที่อาศัยอยู่รวมเป็นฝูงใหญ่ พบได้ทั่วไปในภูมิภาคเอเชียตะวันออกเฉียงใต้จนถึงจีนตอนล่าง ถือเป็นปลาที่หาได้ง่าย และมีความสำคัญทางเศรษฐกิจ

 ชนิด 
ปัจจุบันพบแล้ว 35 ชนิด โดยมีชนิดที่พบได้บ่อยและมีความสำคัญ เช่น ปลาสร้อยนกเขา (O. hasseltii), ปลาพรมหัวเหม็น (O. melanopleurus), ปลาร่องไม้ตับ (O. microcephalus) เป็นต้นหน้า 122, สาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ (พ.ศ. 2547) ISBN 974-00-8701-9

 การจำแนก 
Osteochilus bellus Popta, 1904
Osteochilus bleekeri Kottelat, 2008
Osteochilus borneensis (Bleeker, 1857)	 
Osteochilus brachynotopteroides Chevey, 1934	 
Osteochilus chini Karnasuta, 1993	 
Osteochilus enneaporus (Bleeker, 1852) — ปลาหน้าหมอง
Osteochilus flavicauda Kottelat & Tan, 2009 
Osteochilus harrisoni Fowler, 1905
Osteochilus ingeri Karnasuta, 1993	 
Osteochilus intermedius Weber & de Beaufort, 1916	 
Osteochilus jeruk Hadiaty & Siebert, 1998	 
Osteochilus kahajanensis (Bleeker, 1857)	 
Osteochilus kappenii (Bleeker, 1857)	 
Osteochilus kelabau Popta, 1904	 
Osteochilus kerinciensis Tan & Kottelat, 2009
Osteochilus kuekenthali Ahl, 1922
Osteochilus lini Fowler, 1935	 
Osteochilus longidorsalis (Pethiyagoda & Kottelat, 1994)	 
Osteochilus melanopleurus (Bleeker, 1852) — ปลาพรม, ปลาพรมหัวเหม็น, ปลาพรหมหัวเหม็น
Osteochilus microcephalus (Valenciennes, 1842) — ปลาร่องไม้ตับ, ปลาข้างลาย
Osteochilus nashii (Day, 1869)	 
Osteochilus partilineatus Kottelat, 1995	 
Osteochilus pentalineatus Kottelat, 1982	 
Osteochilus repang Popta, 1904	 
Osteochilus salsburyi Nichols & Pope, 1927	 
Osteochilus sarawakensis Karnasuta, 1993	
Osteochilus scapularis Fowler, 1939 
Osteochilus schlegelii (Bleeker, 1851)	 
Osteochilus serokan Hadiaty & Siebert, 1998	 
Osteochilus sondhii Hora &  Mukerji, 1934	 
Osteochilus spilurus (Bleeker, 1851)	 
Osteochilus striatus Kottelat, 1998	 
Osteochilus vittatoides Popta, 1904
Osteochilus vittatus (Valenciennes, 1842) — ปลาสร้อยนกเขาน้ำจืด
Osteochilus waandersii (Bleeker, 1852) — ปลาร่องไม้ตับวานเดิร์ส

 ในประเทศไทย 
ในประเทศไทย อาจเรียกปลาบางชนิดในสกุลนี้ว่า "ปลาซ่า" เนื่องมาจากพฤติกรรมที่รวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า โดยชื่อปลาซ่ายังหมายรวมถึงปลาในวงศ์ปลาตะเพียนอื่น ๆ ที่มีลักษณะใกล้เคียงกันอีกด้วย เช่น ปลาในสกุลปลาสร้อยลูกนุ่น (Labiobarbus) เป็นต้น
# แก้วสามประการ
แก้วสามประการ  คือสิ่งประเสริฐสุดตามความเชื่อในศาสนาต่าง ๆ มีดังนี้
 ในศาสนาพุทธ หมายถึง รัตนตรัย ได้แก่ พระพุทธเจ้า พระธรรม และพระสงฆ์
 ในศาสนาเชน หมายถึง รัตนตรัย  ได้แก่ สัมยักทรรศนะ สัมยักชญาณะ และสัมยักจริตระ
 ในลัทธิเต๋า หมายถึง ซันเป่า ได้แก่ ความเมตตา ความมัธยัสถ์ และความถ่อมตน
 ในลัทธิอนุตตรธรรม หมายถึง ไตรรัตน์ ได้แก่ จุดญาณทวาร รหัสคาถา และลัญจกร
# Frontal eye fields
Frontal eye fields (ตัวย่อ FEF) เป็นเขตสมองที่อยู่ในคอร์เทกซ์กลีบหน้าผากส่วนหน้า  (prefrontal cortex) 
ซึ่งก็เป็นส่วนของสมองกลีบหน้าในสมองของสัตว์อันดับวานร มีบทบาทสำคัญในการควบคุมความใส่ใจทางตา   และการเคลื่อนไหวของตา

 หน้าที่ 
frontal eye fields มีบทบาทสำคัญในการควบคุมการใส่ใจทางตา  (visual attention)  และการเคลื่อนไหวของตา 
การกระตุ้น FEF ด้วยไฟฟ้าก่อให้เกิดการเคลื่อนไหวตาแบบ saccade
FEF มีการจัดระเบียบเป็นแผนที่ภูมิลักษณ์ (topographic map) ที่เป็นตัวแทนของเป้าหมายของการเคลื่อนไหวตาแบบ saccade (คือการยิงสัญญาณของนิวรอนใน FEF สามารถทำให้พยากรณ์ได้ว่า  ตาจะไปทอดลงที่จุดไหนหลังจาก saccade) FEF จะเกิดการทำงานขึ้นเมื่อมีการเริ่มขยับตา
เช่น saccade ที่อยู่ใต้อำนาจจิตใจ 
และการเคลื่อนไหวตาแบบ smooth pursuit 

ึถึงแม้ว่า  FEF  จะเป็นส่วนของสมองกลีบหน้า  ซึ่งโดยทั่วไปแล้วพิจารณากันว่า  เป็นส่วนของการแปลผลในสมองระดับสูง  แต่ก็มีหลักฐานปรากฏว่า  FEF  มีบทบาทในการแปลผลเกี่ยวกับข้อมูลจากประสาทสัมผัสล้วน ๆ ซึ่งเป็นส่วนของเครือข่ายในสมองที่แปลผลข้อมูลความรู้สึกในระดับล่าง โดยเป็นส่วนของวิถีประสาทขาขึ้น superior colliculus-medial dorsal nucleus-FEFsuperior colliculus  (SC)  เป็นโครงสร้างในเทคตัมของสมองส่วนกลาง  มีลักษณะเป็นชั้น ๆ โดยที่ชั้นต่าง ๆ รวมกันทำหน้าที่เป็นแผนที่ภูมิลักษณ์ของเรตินา  SC  มีบทบาทในการเคลื่อนไหวตาอย่างเร็ว ๆ ที่เรียกว่า saccades  ที่เรียกว่า  "ระบบสมองเร็ว"  (fast brain system)
ในมนุษย์  การเกิดการทำงานอย่างเร็วที่สุดใน FEF เพื่อตอบสนองต่อตัวกระตุ้นทางตาอยู่ที่ 45 มิลลิวินาที  และระดับการทำงานจะแปรแปลี่ยนไปตามลักษณะเฉพาะของตัวกระตุ้นนั้นภายใน 45–60 มิลลิวินาที 
(ซึ่งเป็นระยะเวลาใกล้ ๆ กับการตอบสนองของคอร์เทกซ์สายตาปฐมภูมิซึ่งเป็นเขตคอร์เทกซ์สายตาเขตแรกที่รับข้อมูลมาจากตา)
วิถีประสาทแบบเร็วนี้  ตอบสนองต่อการได้ยินได้เร็วยิ่งกว่านั้นโดยเริ่มตอบสนองต่อตัวกระตุ้นที่ 24 มิลลิวินาที  และแปรเปลี่ยนไปตามลักษณะเฉพาะต่าง ๆ ของเสียงภายใน 30-60 วินาที  โดยสรุปแล้ว  นักวิจัยงานวิจัยนี้แสดงให้เห็นว่า  นอกจาก FEF  จะเป็นส่วนของระบบการแปลผลระดับล่างในสมองแล้ว  ก็ยังมีส่วนในการแปลผลข้อมูลจากตาล้วน ๆ และข้อมูลจากหูล้วน ๆ อีกด้วย  ไม่ใช่เป็นเขตที่ประสานข้อมูลที่มาจากประสาทสัมผัสหลายอย่างพร้อม ๆ กันเพียงเท่านั้น

FEF รวมกับ supplementary eye fields (SEF), intraparietal sulcus (IPS), และ superior colliculus (SC) เป็นเขตที่สำคัญที่สุดในสมอง
ที่มีบทบาทในการเริ่มและการควบคุมการเคลื่อนไหวของตา  โดยเฉพาะไปในด้านตรงกันข้าม (contralateral) ของซีกสมองที่ FEF  อยู่  (เช่น FEF ในสมองซีกซ้ายมีบทบาทในการเคลื่อนไหวตาไปทางด้านขวา)
# ปอขี้แฮด
ปอขี้แฮด  อยู่ในวงศ์ Annonaceae เป็นไม้ยืนต้น กิ่งอ่อนมีขนนุ่มสีน้ำตาลแดง กลีบดอกสีเหลืองมีเส้นสีแดง กลิ่นหอม ผลกลมรี เมื่อสุกสีเหลืองส้ม ผลกินได้ รสหวาน
 อ้างอิง 
 ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:สกุลมหาพรหม
หมวดหมู่:ผลไม้
# กล้วยฤๅษี
กล้วยฤๅษี  อยู่ในวงศ์ Ebenaceae เป็นไม้ยืนต้น เปลือกสีน้ำตาลแตกเป็นสะเก็ดเล็กๆ กลีบเลี้ยงติดทนจนเป็นผล ผลกลมแป้นสีเขียว สุกแล้วเป็นสีเหลือง ผลสุกรับประทานได้
 อ้างอิง 
 ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:วงศ์มะพลับ
หมวดหมู่:ผลไม้
# อูมาร์ เซมาตา
อูมาร์ เซมาตา (20 พฤษภาคม ค.ศ. 1987 –) เป็นนักมวยไทยรุ่นเวลเตอร์เวท, มิดเดิลเวท และซูเปอร์มิดเดิลเวทชาวยูกันดา ผู้ซึ่งเป็นแชมป์ระดับนานาชาติรุ่นซูเปอร์มิดเดิลเวทของมวยไทยสภามวยโลก โดยเขาเป็นผู้ชนะรายการแข่งดังกล่าวตั้งแต่วันที่ 14 มิถุนายน ค.ศ. 2013

 ประวัติและผลงานในระดับอาชีพ 

 ชีวิตช่วงต้น 
เซมาตาเริ่มแข่งขันต่อสู้ในวัยหนุ่มเมื่ออายุ 15 ปี ขณะเข้าเข้าโรงฝึกในย่านชานเมืองกัมปาลาซึ่งเขาได้เรียนรู้วิชามวยจากผู้ฝึกสอนในเมืองนามว่า โมฮัมหมัด งีมา โดยหลังจากการชนะในระดับท้องถิ่นเป็นจำนวนหลายครั้ง เขาก็ได้มุ่งความสนใจมายัง ชาลา โกโลลา ผู้ซึ่งยอมรับในความสามารถของเขาและเชื่อว่าเขาจะสามารถหันมาเอาดีด้านมวยไทยได้ หลังจากการต่อสู้ในประเทศเพียงไม่กี่ครั้ง เซมาตาก็ได้รับเลือกให้เป็นตัวแทนนักมวยไทยทีมชาติยูกันดาในวัย 18 ปี โดยได้เป็นส่วนหนึ่งของทีมชาติในการแข่งขันที่ประเทศไทยใน ค.ศ. 2010

 ย้ายสู่ประเทศไทย 
แม้ว่าเขาจะเป็นฝ่ายแพ้ในการต่อสู้ครั้งแรกโดยกรรมการตัดสิน แต่ทางโปรโมเตอร์ก็ได้เห็นในศักยภาพของชายชาวยูกันดาผู้นี้ และได้เสนอให้เซ็นสัญญาเข้าร่วมฝึกโรงยิมของเขาในกรุงเทพ โดยในช่วงนี้เขาได้สู้กับนักชกชาวไทยหลายหลายและเริ่มที่จะมีชื่อเสียง ในปี ค.ศ. 2012 เขาได้รับการเสนอการเซ็นสัญญาเข้าร่วมทีมไลอ้อนมวยไทย ที่จังหวัดภูเก็ต

 การกล่าวขวัญในระดับนานาชาติ 

 สู้กับแสนชัย 
หลังจากการสร้างความประทับใจในการต่อสู้ภายในประเทศ เขาก็ได้รับการจัดให้ขึ้นชกกับนักมวยไทยระดับตำนานอย่างแสนชัย การแข่งขันดังกล่าวได้รับการนัดชก ณ วันที่ 20 กรกฎาคม ค.ศ. 2012 และมีการเก็บค่าเข้าชมการแข่งมวยไทยนัดสำคัญที่จังหวัดราชบุรี

แม้ว่าเขาจะเป็นฝ่ายแพ้คะแนนจากการตัดสินของกรรมการมวยไทยในภูมิภาค แต่นั่นก็เป็นการแจ้งเกิดของนักสู้ชาวยูกันดาในฐานะนักสู้ชาวต่างชาติที่มีอยู่ไม่กี่รายที่สามารถยืนหยัดกับแสนชัยได้ตลอดเกม

 ชิงแชมป์มวยไทยสภามวยโลก 
หลังจากการสร้างผลงานที่น่าประทับใจของเซมาตา เขาก็ได้รับโอกาสเข้าแข่งขันในสถาบันมวยไทยสภามวยโลกโดยได้พบกับนักชกชาวออสเตรเลียชื่อ ริส คาราคีเรียคอส

โดยการแข่งขันในนัดนี้จัดขึ้นที่ภูมิลำเนาเดิมของเซมาตาที่กัมปาลา ประเทศยูกันดา เมื่อวันที่ 14 มิถุนายน ค.ศ. 2013 ที่ซึ่งเซมาตาได้เป็นฝ่ายชนะคะแนน และได้เป็นแชมป์มวยไทยระหว่างประเทศชาวแอฟริกาทางตอนใต้สะฮาราที่มีอยู่เพียงคนเดียวของปัจจุบัน

เซมาตา เป็นฝ่ายพ่ายต่อ อิมวิเศษณ์ พรนารายณ์ จากการตัดสินของกรรมการในการแข่งหยกขาว 7 ที่พัทยา ประเทศไทย ในวันที่ 19 กุมภาพันธ์ ค.ศ. 2014Yokkao 7 Results - Saenchai Victorious

 สถิติการชกมวยไทย 
 สถิติการชกมวยไทยชนะ 29 ครั้ง (ชนะน็อก 16 ครั้ง), แพ้ 11 ครั้ง, เสมอ 0 ครั้ง
 วันที่  ผล  คู่ชก  รายการ  สถานที่  วิธีชนะ  ยก  เวลา  คะแนน 2014-02-19  แพ้  อิมวิเศษณ์ พรนารายณ์  หยกขาว 7  เมืองพัทยา ประเทศไทย  กรรมการตัดสิน  3  3:00  29-11
คำอธิบาย:
# ปลาปักเป้าน้ำจืดอเมริกาใต้
ปลาปักเป้าน้ำจืดอเมริกาใต้ หรือ ปลาปักเป้าแอมะซอน หรือ ปลาปักเป้าอะเซลล์ หรือ ปลาปักเป้าเปรู  ปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)

เป็นปลาปักเป้าขนาดเล็กชนิดหนึ่ง ที่อยู่ในสกุล Colomesus ซึ่งเป็นปลาปักเป้าชนิดที่พบได้ในแหล่งน้ำจืดของทวีปอเมริกาใต้  โดยมีขนาดเฉลี่ยประมาณ 8 เซนติเมตร ขนาดเมื่อโตเต็มที่ได้ประมาณ 15 เซนติเมตร มีแถบสีดำที่บริเวณหลังและเป็นวงแหวนบริเวณโคนครีบหาง พบอาศัยอยู่ในแม่น้ำสายใหญ่ของทวีปอเมริกาใต้ เช่น แม่น้ำแอมะซอน และอาจพบได้จนถึงบริเวณน้ำกร่อย แต่จะไม่พบในน้ำเค็มหรือทะเล

เป็นปลาเฉพาะถิ่นที่พบได้เฉพาะในประเทศเปรูเท่านั้น เป็นปลาที่มีอุปนิสัยไม่ดุร้าย จึงนิยมเลี้ยงเป็นปลาสวยงาม สามารถเลี้ยงรวมกันเป็นฝูง และเลี้ยงรวมกับปลาจำพวกอื่น ชนิดอื่นได้ นิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ เปิดกรุ...ปักเป้าน้ำจืด โดย Rof, ชัยวุฒิ กรุดพันธุ์
# พร็อกนาโทดอน
พร็อกนาโทดอน(prognathodon)เป็นสัตว์เลื้อยคลานทะเลในกลุ่มโมซาซอร์ที่ใหญ่เป็นอันดับ2รองจากไทโลซอรัสที่ยาว19เมตร(ในอดีตเคยเป็นไฮโนซอรัสที่ใหญ่ที่สุด) 
มันมีความยาว 14.9 เมตรและอาจหนักถึง 7 ตัน 

อาหารที่พร็อกนาโทดอนชอบกินคือหอยแอมโมไนต์เพราะฟันของมันคมและแข็งแรงมาก มันจึงสามารถกัดเปลือกแอมโมไนต์ได้ และเรายังเคยพบรอยฟันของพร็อกนาโทดอนบนเปลือกแอมโมไนต์ด้วย(เป็นที่มาของฉายา "ฟันที่แข็งเหมือนเหล็ก")นอกจากนี้ พร็อกนาโทดอนยังกินทุกอย่างที่ขวางหน้า
# เจ้าสาวผัดไทย
เจ้าสาวผัดไทย (Pad Thai Story) ชื่ออื่น ความรักผัดไทยเจ้าสาวผัดไทย (2004) เป็นภาพยนตร์ไทย ผลงานการกำกับโดย มงคลชัย ชัยวิสุทธิ์ ออกฉายในวันที่ 10 มิถุนายน พ.ศ. 2547 ใน ประเทศไทย นำแสดงโดย นภคปภา นาคประสิทธิ์, พิเศก อินทรครรชิต และ พินทุ์สุดา ตันไพเราะห์

โครงเรื่อง
เจ้าสาวผัดไทยเจ้าสาวผัดไทย (Pad Thai Story) เรื่องราวความรักของ เพชรา แม่ค้าผัดไทยในชุมชนร่วมใจที่อยู่ในสภาวะตกกระไดพลอยโจน ต้องเข้าร่วมเกมโชว์แข่งกินผัดไทย 100 วัน ชิงรางวัลเงินสด 1 ล้านบาท พร้อมความรักจากราชินีผัดไทยแม่ค้าคนสวย และในบรรดาผู้เข้าแข่งขันมากหน้าหลายตาหลากเผ่าพันธุ์ มี สุระชาติ อาจารย์หนุ่มข้างบ้านที่ชาวชุมชนเต็มใจนำเสนอรวมอยู่ด้วย ส่วนคู่แข่งคนสำคัญของอาจารย์คือ สุรชาติ หนุ่มรูปหล่อแฟนเก่าของเพชรา ที่พยายามทุกวิถีทางไม่ให้ตนเองปราชัย และที่ขาดไม่ได้คือ เหล่าสมาชิกชุมชนร่วมใจระดับหัวแถว ที่คอยทั้งส่งใจและส่งแรงช่วยเพชราไม่ขาดสาย

ภาพยนตร์แนวโรแมนติก/ตลก เจ้าสาวผัดไทย # สัมภาษณ์ผู้กำกับ และนักแสดง เรื่อง "เจ้าสาวผัดไทย" # เป็นผลงานการสร้างของ นครไทยพิคเจอร์ เขียนบท-กำกับฯ โดย มงคลชัย ชัยวิสุทธิ์ นักเขียนนักวิจารณ์ภาพยนตร์ นามปากกา "ตีตั๋ว" ที่เปลี่ยนบทบาทมาเป็นคนเขียนบท-ผู้กำกับฯ และเคยมีผลงานภาพยนตร์เรื่อง เกิร์ลเฟรนด์ 14 ใสกำลังเหมาะ เมื่อปี 2545, ภาพยนตร์เรื่องนี้ อำนวยการสร้างฝ่ายบริหารโดย กิตติ์ยาใจ ตรีเอกวิจิตร, อำนวยการสร้างโดย ประไพพรรณ ชัยวิสุทธิ์, กำกับภาพโดย วันชัย เล่งอิ๊ว, ดนตรีประกอบโดย ปธัย วิจิตรเวชการ

 นักแสดง 
 นภคปภา นาคประสิทธิ์ รับบท เพชรา
 พิเศก อินทรครรชิต รับบท อาจารย์สุระชาติ
 พินทุ์สุดา ตันไพเราะห์ รับบท อรัญญา
 เทพ โพธิ์งาม รับบท ตาหวัด
 สมชาย ศักดิกุล รับบท วิวัฒน์
 โกวิท วัฒนกุล รับบท พิเชษฐ์
 พัฒนศรี โปษยานนท์ รับบท อาม่าเจ้าของร้านขายของชำ
 ก่อ กมลพัฒนะ รับบท ก่อ
 จอย ชวนชื่น รับบท จอย
 วิชัย จงประสิทธิ์พร รับบท เอก
 ปัญญาพล เดชสงค์ รับบท สุรชาติ
 ยงยุทธ ทองกองทุน รับบท ยงยุทธ
 ยุทธ ทองเจริญ รับบท สมชาย
 อัศวิน ผิวเกลี้ยง รับบท แบน
 บุญทวี สิริเวสมาศ รับบท วรพจน์
# ปลาปักเป้าอ้วน
ปลาปักเป้าอ้วน  เป็นสกุลของปลาปักเป้าสกุลหนึ่ง ใช้ชื่อสกุลว่า Arothorn (/อะ-โร-ทรอน/) จัดอยู่ในวงศ์ปลาปักเป้าฟันสี่ซี่ (Tetraodontidae)

มีลักษณะ ลำตัวป้อม หัวทู่ จมูกแต่ละข้างมีปลายแยกออกเท่ากันเป็นเส้นคล้ายหนวดหรือเป็นเส้นแบน ๆ 2 เส้น จะงอยปากค่อนข้างยาว มีช่องระหว่างตากว้าง ครีบหลัง ครีบหู และครีบก้นมีลักษณะกลม ครีบหางตัดตรง ปลายจมูกเป็นแท่งคล้ายหนวด มีเส้นข้างลำตัว 1 เส้น มีหนามขนาดเล็กทั่วตัว ยกเว้นรอบปากและคอดหาง 

ปลาปักเป้าในสกุลนี้ จัดเป็นปลาปักเป้าสกุลที่มีสมาชิกมากที่สุดสกุลหนึ่งในวงศ์นี้  หลายชนิดนิยมเลี้ยงเป็นปลาสวยงามหรือจัดแสดงไว้ในพิพิธภัณฑ์สัตว์น้ำ เป็นปลาปักเป้าที่อาศัยอยู่ในทะเลทั้งหมด  โดยมีชนิดที่ใหญ่ที่สุด คือ A. stellatus ที่ยาวได้ถึง 48 นิ้ว

การจำแนก
แบ่งออกได้เป็น 15 ชนิดArothron. Integrated Taxonomic Information System. Accessed 23 June 2013.Kottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663.
 Arothron caeruleopunctatus Matsuura, 1994 
 Arothron carduus (Cantor, 1849)
 Arothron diadematus (Rüppell, 1829) - ปลาปักเป้าหน้ากาก, ปลาปักเป้าแพนด้า
 Arothron firmamentum (Temminck & Schlegel, 1850) 
 Arothron gillbanksii (F. E. Clarke, 1897)
 Arothron hispidus (Linnaeus, 1758)  - ปลาปักเป้าจุดขาว
 Arothron immaculatus (Bloch & J. G. Schneider, 1801)  - ปลาปักเป้าหางไหม้
 Arothron inconditus J. L. B. Smith, 1958
 Arothron leopardus (F. Day, 1878)  - ปลาปักเป้าลายเสือดาว
 Arothron manilensis (Marion de Procé, 1822) 
 Arothron mappa (Lesson, 1831)  - ปลาปักเป้าลายแผนที่
 Arothron meleagris (Anonymous in Lacépède, 1798) 
 Arothron nigropunctatus (Bloch & J. G. Schneider, 1801) - ปลาปักเป้าหน้าหมา
 Arothron reticularis (Bloch & J. G. Schneider, 1801) - ปลาปักเป้าลายร่างแห
 Arothron stellatus (Anonymous in Lacépède, 1798) - ปลาปักเป้ายักษ์